Sebastian ... Prøv nu at koncentrere dig.
Jeg er bare et fjols.
- Vel er du ej. - Jo. En stakkels, lille, rig dreng.
Det er ikke din skyld. Det er svært at være ung.
Svigter forældrene, kan det gå skævt.
Men du må hæve dig over deres fejltagelser. Værsgo.
- En signeret udgave. Til mig? - Behold den.
Du må ikke bebrejde dig selv noget. Læg fortiden bag dig.
Ja.
Tænk, at det eneste, jeg kunne tænke på, var ... sex.
Sådan kan man ikke leve.
Tag nu bare Dem selv.
De er en meget tiltrækkende kvinde og har dødlækre ben.
Jeg vil gerne have et billede af dem ... Ja, sådan var jeg.
Nu er jeg rask. Samme tid i næste uge?
Jeg skal ud at præsentere min bog den næste måned.
- Hvorfor? - Andre har også brug for mig.
- Du skal nok klare dig. - Det vil jeg håbe.
Hvis der er noget, ringer du bare.
Jeg kunne godt bruge et kram.
Sådan.
- Deres datter på linje 1. - Bed hende hænge på.
- Er det hende? Hun ser sød ud. - Dejlig pige. En mønsterelev.
Utroligt velafbalanceret. Hun skal på Princeton til efteråret.
Hun ville lige være en pige for mig.
Hun er nok lidt for kvik for dig.
- Pas på dig selv, Sebastian. - Tak ... for alt.
Møgknægt.
- Ja? - Deres datter venter stadig.
- Hej, skat. - Du lod mig vente.
Han sagde, at han elskede mig, og jeg troede på ham.
- Hvor er jeg bare dum. - Så, så, skat.
Tag en dyb indånding og træd ud af cirklen.
Drop det der psykolog-pis, mor!
Der er billeder af mig på Internettet.
- Billeder? - Nøgenbilleder. Hvad ellers?
- Hvordan kan du være så åndssvag? - Han var så charmerende.
Han sagde, at jeg havde dødlækre ben -
- og ville fotografere dem.
Og så gik det bare helt amok.
Mor ... Er du der?
Mor? Mor!
Sebastian!
Det skal du få betalt, din lille lort.
- Din psykopat! - Hvad er der med hende?
Hun trænger vist til professionel hjælp.
Det slipper du ikke godt fra. Skrid!
- Hvad hedder du? - Clorissa.
- Clorissa? Kors, hvor er du smuk. - Tak.
Vi går ud og spiser frokost.
De må ikke parkere her, sir.
Vi er henrykte over, at Cecile skal på Manchester sammen med dig.
Du har altid været et forbillede for os.
Nu må vi håbe, hun lever op til forventningerne.
Jeg skal gøre mit bedste.
- Hvad sagde du? - "Tak". Er vietnamesisk ikke smukt?
Kathryn er populær på skolen. Lyt til hende, så kommer du langt.
- Hvor får du styrken fra? - Det lyder nok lidt skørt ...
Når jeg kan mærke gruppepresset, -
- tyr jeg til Gud, og Han hjælper mig.
- Hvor smukt. - Hvordan er drengene?
Cecile ... Er det det eneste, du tænker på?
Du må tilgive hende. Hun har aldrig gået sammen med drenge før.
Det er da klart. De fleste på Manchester er pæne unge mænd.
Men der er jo altid brodne kar.
Som din stedbror Sebastian. Det med skolesygeplejersken ...
Hun er vist ved at komme over det.
Hyggeligt at se Dem igen, mrs. Caldwell.
- Kan du huske min datter Cecile? - Hvor er det dog en kær T-shirt.
Jeg har været med min far i Australien.
Hvordan står det så til dernede? Det vokser og gror vel?
Hvad er der?
- Undskyld ... - Vi går nu. Tusind tak for hjælpen.
- Jeg ringer angående dit skoleskema. - Tak skal du have.
Det var hyggeligt at møde dig.
Så går vi, Cecile. Saml benene. Du er ikke på Jamaica.
Holder vi åbent hus for idioter i dag?
Jeg tager det stakkels pigebarn under mine vinger.
Forældreskabet har ringet.
Nyder din mor, den pengegriske luder, Bali?
Hun mener, at din impotente, fordrukne far boller stuepigen.
- Går det ikke så godt med terapien? - Det går udmærket.
Clorissa. "Ring".
Jeg er dødtræt af at gå i seng med intetsigende overklassegæs.
- De er ikke til at chokere mere. - Rolig. Jeg har en opgave til dig.
Kan du huske Court Reynolds?
Svinet, som droppede dig 4. juli?
Jeg gik meget langt for at tilfredsstille Court.
Jeg blev såret, da jeg hørte, at Court var faldet for en anden.
Da vel ikke ...?
Jo, Cecile Caldwell.
Det er altså det, det kører på.
Vær tæt inde på livet af dine fjender.
Når jeg er færdig med Cecile, er hun byens mest kendte luder.
Og Courts prinsesse er besudlet.
- Hvorfor ikke gå direkte på Court? - Det kan spores tilbage til mig.
Det går jo ikke. Alle elsker mig, og det skal der ikke laves om på.
Jeg kan godt se, hvad du mener.
- Men hvad kommer det mig ved? - Du skal forføre den lille Cecile.
Hun er faktisk ret sød.
Unge, faste bryster.
En lille, stram røv.
Uopdaget kusse.
Vær hendes kaptajn Picard, Valmont. Vov dig ud ...
... hvor ingen før har været.
Det kan jeg ikke.
- Hvorfor ikke? - Det er alt for nemt, Kathryn.
Få en af dine venner til det. Jeg må tænke på mit omdømme.
- Du bollede din psykologs datter. - Hun tog overpris.
Men det her er en udfordring.
- Jeg har styr på mensessmerter. - Klap i og slå op på side 64.
"Derfor venter jeg". Af Annette Hargrove, Kansas City.
- Man tror, det er løgn. - Hun er fars lille pige.
Indbegrebet af uskyld.
Lad mig se. Kedeligt.
"Jeg elsker mine forældre." Kedeligt.
"Tage en moden beslutning ..." Her!
Kæresten hedder Trevor.
De har kommet sammen i et år. "Trevor er forstående."
Trevor er bøsse. Synd, hun bor i Kansas.
Jomfruens far skal være rektor på vores skole.
Hun bor hos min tante, mens forældrene sælger huset.
Tænk, hvad det ville gøre for mit omdømme.
At bolle den nye rektors datter, før skolen er startet.
- Det ville være min største sejr. - Det kan du lige så godt opgive.
- Skal vi vædde? - Det vil jeg overveje.
Pligten kalder. Dr. Greenbaum og datteren er en fin indledning.
Din dagbog ... Hvor pervers kan man være?
Hvor syg kan man være for at få lov at læse i den?
Sebastian ...
Kom lige herind.
Med hensyn til væddemålet ... Det er i orden.
Hvad vædder vi om?
Hvis jeg vinder ...
- Så er din smarte, lille bil min. - Og hvis jeg vinder?
Så får du det, du har hungret efter, lige siden vores forældre blev gift.
Det må du uddybe lidt.
Jeg knepper dig simpelthen sønder og sammen.
Hvorfor skulle jeg gå med til det? Det er en Jaguar fra 1956.
Fordi jeg er den eneste, du ikke kan få, og det irriterer dig.
Niksen.
Du kan jage den ind, hvor du vil.
Det er en aftale, skat.
God jagt, Sebastian.
Et dejligt hjem, mrs. Rosemond.
Det har været familiens i over 100 år.
- Rider I meget i din familie? - Min bedstefar opdrættede heste.
- Hvad var det? - Det er nok Sebastian.
Træk!
- Sebastian! - Rend mig i røven.
Tante Helen! Kors, hvor har jeg savnet dig.
Jeg har ledt efter dig overalt.
Du skal hilse på Annette. Annette Hargrove, det er Sebastian.
- Hun skal bo her et par uger. - Ligesom mig.
- Velkommen. - Tak.
Tante Helen, smutter du ikke ind og laver noget af din iste?
- Så opfør jer ordentligt så længe. - Det skal vi nok.
Kom.
Skynd dig. Her er meget at se.
Jeg har læst din erklæring. Jeg væmmedes ærlig talt ved den.
- De fleste roser mig for den. - Folk er nogle nikkedukker.
Du fordømmer noget, du aldrig har prøvet.
Jeg mener bare ikke, at man skal elske, før man er forelsket.
I vores alder er man ikke moden til de følelser.
- Er du lesbisk? - Nej.
Jeg synes, jeg mærker nogle lesbiske vibrationer.
Jeg forventer ikke, at en som dig forstår mig.
- Hvad mener du? - Jeg kender dit rygte.
Hvad har du hørt?
Du lover piger hvad som helst for at komme i seng med dem.
- Hvem siger det? - En god ven skrev til mig.
- Hvor smagløst. - Men det er sandt, ikke?
Det er meget muligt.
Godt. Lad os prøve G-dur-skalaen.
En gang til. Og tredje node er ustemt.
Jeg er elendig.
Rolig. Tag en dyb indånding.
Du koncentrerer dig for meget om bueføringen.
Luk øjnene.
Pas dog på, Mai-Lee. Hvor tit skal jeg sige det.
Jeg er ked af, jeg afbrød jer. Du spillede smukt.
Det er Ronald Clifford. Han skal undervise mig i sommer.
- Mig en fornøjelse. - I lige måde.
Ronald går på Juilliard og er ved at komponere sin første opera.
- Om Martin Luther Kings liv. - Jeg elsker King.
Timen er vist forbi. Samme tid i morgen?
Farvel.
En eller anden bøssekarl ... ja, undskyld, -
- har skrevet til dullen om min scoreteknik.
- Ved du, hvem det er? - Nej, så var det kontant afregning.
- Hvor er den lille pige fra? - Kansas. Hvem kender jeg der?
- Greg McConnell. - Football-tyren?
Det skulle ikke undre mig, om det var ham.
Han hader mig. Jeg havde fingeren oppe i hans kæreste sidste år.
- Det var han nok ret ligeglad med. - Hvad mener du?
Greg tackler de snævre ender både på og uden for banen.
- Du tager pis på mig. - Gu gør jeg ej.
Han kom ind på min sovesal, når han var fuld.
Så snart han var kommet, flippede han ud.
"Hvad laver du? Jeg er ikke svans. Hvis du sladrer, får du røvfuld."
Jeg kørte med på det, for han har en mund som en støvsugerslange.
Fandens, at han er i Kansas nu.
Ikke mere. Træningen begyndte for en uge siden.
- Han har været inde og møsse lidt. - Tillykke med det.
Kan du få et lille møde i stand i aften?
Jeg tror, der kommer "Spartacus" i fjernsynet.
- Fortræffeligt. - Men det bliver ikke billigt.
Bare sørg for, at hoveddøren står åben.
Skal vi sige midnat?
Godt. Vi siger midnat.
Jeg hiver pikken frem og stikker den op i fjæset på hende.
"Det er Bedstes fødselsdagsgave. Slik den dog, din lille ko."
- Gregsteren. - Nemlig. Gregsteren.
- Gregory? - Hej, Blaine.
Jeg hører, du kender Court Reynolds. Han skal være ret sød.
Han ævlede om et bulimi-tilfælde, han dumpede den 4. juli.
- Et bulimi-tilfælde? - Ja ... Hun må være ret håbløs.
Undskyld.
Han har inviteret mig med hen til Hamptons i Labour Day-weekenden.
- Det er da alle tiders. - Synes du?
- Jeg er lidt bange. - For hvad?
Drenge. Jeg kender ikke engang de indledende øvelser.
Har du ikke øvet dig på en af dine veninder?
- Det er da for ulækkert. - Hvordan tror du, piger lærer det?
Luk øjnene og fugt dine læber.
- Er det dit alvor? - Vil du lære det eller hvad?
- Det var da ikke slemt, vel? - Det var ingenting.
Vi prøver igen. Denne gang stikker jeg tungen ind i munden på dig.
Så masserer du min tunge med din. Det er den indledende øvelse.
Luk øjnene.
- Ikke så ringe. - Det var fedt.
Måske skulle du afprøve det med Ronald?
- Hvad er det, du siger? - Han er da helt vild med dig.
Han sender mig kærestebreve.
- Hvor romantisk. Har du svaret? - Nej.
- Kan du ikke lide ham? - Jo. Jeg tænker på ham hele tiden.
Hvis min mor opdager det, slår hun mig ihjel.
- Du har gemt brevene, ikke? - I mit antikke dukkehus.
- Kopier brevene og giv mig dem. - Hvorfor?
Jeg er dødgod til kærestebreve.
Jeg kan få Ronald til at spise af din hånd.
- I kan mødes hjemme hos mig. - Mener du virkelig det?
- Selvfølgelig. Vi er vel veninder. - Hjerteveninder.
Vil du sove hjemme hos mig?
Er der nogen?
Undskyld.
- Undskyld ... - Sikke en behagelig overraskelse.
- Den musik spiller overalt. - Nej, kun på dit værelse.
Jeg troede, at du ville nyde det.
- Hvad laver du inde på dit værelse? - Læser.
- Noget interessant? - Ja, den er faktisk ret spændende.
Det er til dig.
Noget, du kan starte skoleåret med.
- Det skulle du ikke have gjort. - Du kan ikke lide den.
- Det skulle du bare ikke gøre. - Kan du snige dig til en svømmetur?
Klokken er godt nok ti, men vi er jo forholdsvis unge.
Det var kun lettere uforskammet, så jeg vil overveje det.
Det tager lige et øjeblik.
- Har du kneppet hende? - Jeg arbejder på sagen.
- Rend mig. - Ringer du senere?
Sebastian?
Gider du lige vende dig om, så jeg kan få badebukser på?
Hvor er det bare pinligt ...
Tænk, at en charmerende fyr som dig kan være så beregnende.
Begynder du nu igen?
Hvad var det, der stod i min yndlingspassage?
Jo. "Han er falsk, og der er skumle bagtanker bag alt, hvad han siger.
Alle hans ofre har fortrudt. Hold dig langt væk fra ham."
Du kunne i det mindste fortælle mig, hvem det er, der bagtaler mig.
Aldrig i livet.
Det er rigtigt. Det, du sagde i dag.
Jeg har gjort ting, jeg ikke er så stolt af.
- Det var ikke for at genere dig. - Det er i orden.
Tag nu dig med din moral og dine værdier ...
Du ser ud til at have det godt med dit valg. Det misunder jeg dig.
Jeg mener det. Det kører bare for dig.
Du er intelligent, smuk og målrettet.
Du har alt det, min kæreste skal have.
Du ved, at jeg har en kæreste, ikke?
Jo, den famøse Trevor. Sjovt, du ikke har nævnt ham før.
Han rejser rundt i Europa med rygsæk. Jeg savner ham meget.
- Jeg kan godt lide dig. - Du er ikke min type.
Helt ærligt?
"Du er intelligent, smuk ... og målrettet."
Du kommer ingen vegne med smiger.
Du skal være glad, hvis du opnår mit venskab.
Godnat, Pusser.
BARE GÅ TIL DEN
- Åh, skat ... - "Skat"?
På klokkeslættet.
- Lort! Hit med mine underbukser. - Hvad er du sur over?
Hvad foregår der her?
Det er første gang, jeg har gjort sådan noget.
- Jeg var bare ... - Plakatfuld og bla-bla-bla.
Lad være med at sige det til nogen. Det kan ødelægge min karriere.
Din karriere? Hvad med din familie, Greg?
Hvad vil farmand sige til, at familiens stolthed er prutskubber?
Jeg er rede til hvad som helst, hvis vi kan glemme det her.
Nej. Den går ikke. Du har bagtalt mig over for Annette Hargrove.
Jeg aner ikke, hvad du taler om.
Du er den eneste, der kender hende.
Jeg har aldrig nævnt dig over for hende.
Det er nok egentlig rigtigt, Valmont.
Manden kan jo knap skrive en indkøbsseddel.
Godt ... Jeg tror dig.
Jeg skal nok bevare din hemmelighed.
Du kan rent faktisk gøre mig en tjeneste.
- Hvad mere ved du om Sebastian? - Han er hamrende kvik.
Han er afsindig målrettet. Giver sig 110 procent.
Jeg har altid kunnet regne med ham.
Han har et dårligt rygte, men det meste passer ikke.
Jeg har hørt nogle ret grimme ting om ham.
- Fra hvem? - Det har jeg lovet ikke at sige.
- Hvor længe har vi kendt hinanden? - Altid.
Jeg er din beskytter. Du er som en søster for mig.
Ligner jeg en sladretante. Det er mig. Greg.
Gregsteren. Jeg mener det.
- Lover du at holde tæt? - Jeg sværger ved min mors liv.
Den emsige ko. Sikker?
"Mrs. Caldwell", ja. De traf hinanden til orienteringsmødet.
- Gjorde du det, jeg bad dig om? - Ja.
- Åd hun det? - Det er jeg ret sikker på.
- Ret sikker eller sikker? - Hun åd det.
Hun forsøgte at overgå mig, -
- selv om jeg havde fortalt hende, at jeg kunne det her.
Mine veninder Sue, Kelly og Frances vidste også, at jeg kunne.
- Går det? - Ja.
Du tror simpelthen, det er løgn ...
- Det er min mor. - Jeg må også hellere gå.
- Ses vi i morgen? - Ja.
- Farvel. - Fred!
"Fred"? Idiot.
- Hvad er der med dig? - Nu skal du bare høre.
Jeg har erfaret, at mrs. Caldwell advarede Annette mod mig.
- Interessant. - Ja.
Jeg vil nu sætte alt ind på at få den møgsæk ned med nakken.
Det bliver værre og værre. Cecile er faldet for sin musiklærer.
Mrs. Caldwell bliver henrykt.
Men Don Juan rykker som en hækkeløber ved Handicap-OL.
Hvad er din plan så?
Jeg sladrer til Ceciles mor, som så stikker en kæp i hjulet for dem.
Hvem vil de søge hjælp hos?
Cecile skal på weekend med Court i næste uge.
Du må sætte gang i hendes drifter.
- Til tjeneste. - Tak.
- Det er dejligt. - Du er så anspændt, Søs.
Ja ...
Jeg hader, når tingene ikke går, som de skal.
Det gør mig så liderlig.
Jeg hader det også.
Det virker da, som om du har fået noget op at stå.
Ja, det gør det.
- Er du nået videre med pigen? - Det skrider ganske pænt frem.
- Har du gennemført missionen? - Det kan blive når som helst.
Sig til, når det sker. Og indtil da ...
Læg sig!
Helt ærligt!
Det er Sebastian. Vækkede jeg dig?
Overhovedet ikke.
- Glemte jeg mine briller hos dig? - Det tror jeg ikke.
Nå, men vi ses.
- Var det derfor, du ringede? - Nej.
- Jeg trængte til at tale med dig. - Når sandheden skal frem.
- Ja. Det huer mig ikke. - Hvad skal du lave i morgen?
Jeg skal ud med dig.
Jeg skyndte mig herhen. Hvad er der galt?
Det er Cecile.
- Du må ikke sige noget, vel? - Nej. Det er ikke narkotika, vel?
Det er værre.
Der er vist noget mellem Cecile og hendes musiklærer.
- Ronald? Hold dog op. - Ja, hun er så ung, og han er ...
Sort! Med råsukker ... uden sukker.
Han sender breve, som hun gemmer under dukkehuset.
Jeg var i syv sind, men det kan ødelægge hendes ry på Manchester.
Jeg håber, jeg har gjort det rette. Hun skulle jo nødig miste Court.
- Du skal have tusind tak. - Vær diskret, ikke?
Det forsikrer jeg dig.
- Hvad fanden bilder du dig ind? - Hvabehar?
Jeg betaler dig ikke for at lede min datter på afveje.
Der er vist noget, De har misforstået.
Kan jeg så få en forklaring på de her?
- Hvor har du fundet Dem? - Margarita gjorde rent derinde.
Gå ind på dit værelse ... Nu!
Hvor vover du? Jeg samlede dig op fra rendestenen.
Rendestenen? Jeg bor på hjørnet af 59. og Park.
Du skal i hvert fald ikke vise dig her mere, -
- og du får aldrig min datter at se igen.
For det første har jeg ikke rørt Deres datter.
For det andet forventede jeg ikke, at De var racist.
Fri mig for det racist-sludder. Vi støttede Colin Powell.
Så er jeg sat på plads. Tak for gæstfriheden, mrs. Caldwell.
Så blev jeg så klog.
Den sorte mand er væk!
Priset være Shaka! Den sorte mand er væk.
- Jeg anede ikke, hun følte sådan. - Du er en heldig mand.
- Hvad gør jeg nu? - Fortæl hende, at du elsker hende.
Mrs. Caldwell henretter mig, hvis jeg nærmer mig hende.
Jeg kender ikke hendes e-mail-adresse.
E-mail er for nørder og pædofile. Vær lidt romantisk. Skriv et brev.
- Hvordan skulle hun få det? - Det sørger vi for.
- Hvorfor gør I det for mig? - Fordi ...
Vi vil gerne have, at Cecile bliver lykkelig.
Du vil gøre hende lykkelig. Du kan gøre enhver pige lykkelig.
Er der et sted, hvor jeg kan være alene?
Mit værelse lige overfor. Lad, som om du er hjemme.
- Hvem ringer du til? - Cecile.
- Hvad laver du? - Har du overvejet det her?
Ja.
Har du? Vi har lavet meget lort, men det her er ...
Vi knuser en uskyldig pige.
Court Reynolds skal ned med nakken. Jeg finder en anden hjælper.
- Jeg er rystet over dig. - Det vil jeg skide på, Sebastian.
I fyre knepper løs. Gør jeg det, bliver jeg skiftet ud med et mæhæ.
Man skal endelige ikke vise, at man kan lide sex.
Jeg må gå rundt og smile sødt for at blive betragtet som en dame.
Jeg er det sorte får og har mest lyst til at begå selvmord.
Værsgo, dr. Freud.
Kan jeg så regne med dig eller hvad?
Ring til hende.
Det er Kathryn. Lad nu være med at græde.
Lad være med at græde. Du får lige Sebastian.
Cecile?
Hold op med at græde og hør godt efter.
Jeg har et brev fra Ronald. Han har bedt mig give dig det.
Jeg kan ikke komme med det, for din mor hader mig, så hør her ...
Færdig.
- Det smager ikke som iste. - Det er fra Long Island.
- Hvad synes du om brevet? - Det er fremragende.
- Tror du, han bliver glad for det? - Han bliver da helt vild.
- Hvad laver du? - Jeg tager bare et billede.
- Du kunne blive model. - Tror du?
Du er bare ikke sexet.
- Jeg kan godt være sexet. - Lad mig se.
Det er ret sexet. Bare vær helt afslappet.
Nej, nej. Kom her.
Det er sexet.
Cecile ... Ved du, hvad der ville være smaddersexet?
Hvis du smed alt tøjet.
- Det har jeg ikke lyst til. - Undskyld. Jeg gik over stregen.
- Jeg må hellere tage hjem. - Jeg beder din mor hente dig.
Det kan du da ikke.
Hun ved jo ikke, at du er her. Du har vel husarrest.
- Jeg må hellere ringe alligevel. - Nej! Du må ikke ringe til min mor.
Cecile ... Jeg vil bare give dig et kys.
Bare et kys?
Det sværger jeg.
- Hvad laver du? - Du sagde, jeg måtte kysse dig.
- Jamen, hvorfor ... - Det er ikke her, jeg vil kysse.
Det er der.
- Et løfte er et løfte, Cecile. - Et løfte er et løfte.
Det kilder.
Er du stået op, Cecile? Du kommer for sent til ...
- Cecile? - Giv mig et kram.
- Cecile? - Ja.
- Hvor har du været? - Ude at købe ind.
Så skynd dig dog. Du skal hen til mrs. Rosemond.
Hun har indflydelse på skolen, så du skal tage dig godt ud.
- Goddag, de damer. - Jeg vidste ikke, at du kom.
Hvorfor sidde inde i byen i det herlige vejr?
- Det kan du have ret i. - Nogen, der vil spille tennis?
Undskyld mig.
Det var ikke særlig pænt.
Hun er ret underlig.
- Hvad skal jeg dog gøre? - Er der noget galt?
Mrs. Collins mangler volontører på alderdomshjemmet.
- Men jeg skal i teatret. - Hvor trist.
Sig mig, kunne I to ikke klare det for mig?
- Meget gerne. - I er bare alle tiders.
- Tak. Hvor er det dog sødt af jer. - Sådan er vi bare.
Er han ikke flot? Det er skønt, at I unge mennesker træder til.
De fleste af vores beboere har ikke familie på egnen.
Mr. Gottlieb, der er besøg til Dem.
Nej, jeg har alle tiders opgave til dig, min ven.
Har jeg fortalt om dengang min afdøde mand ...
Ja, mrs. Sugerman. Da vi havde spillet backgammon.
- Har vi spillet backgammon? - De slog mig tre gange.
- Og så fik Deres datter tissemand. - Hvabehar?
- Jeg sagde: "Vil De have vand?" - Nej tak.
- Kom ind. - Hvordan går det herinde?
Vi har spillet backgammon, og jeg har vundet tre gange.
- Sådan skal det være. - Er det ikke herligt?
Jeg sagde jo, at hun var alle tiders.
Det var vel nok morsomt.
Jeg har det faktisk godt med det. Mrs. Sugerman er helt fin.
Hold dog op. "Mrs. Sugerman er helt fin."
- Tror du, jeg er idiot? - Nej.
- Vil du påstå, at det morede dig? - Ja. Vi spillede backgammon.
Godt. Velgørenhedsarbejde røvkeder mig.
Derfor er du ikke et dårligt menneske.
- Jeg vinder vist ikke her. - Det handler ikke om at vinde.
Du tager dig selv alt for alvorligt.
- Vel gør jeg ej. - Jo, du gør. Slap dog af.
Det gør jeg også. Skal vi tale om noget andet?
Hvad laver du?
Hold op. Du distraherer mig.
Hold nu op med det der. Lad være.
- Smilede du? - Nej.
Hold så op.
Bare grin. Jeg siger det ikke til nogen.
- Hvem er det? - Det er Kathryn.
- Går det bedre? - Nej.
Hvad er der galt?
- Der skete noget frygteligt i går. - Hvad mener du?
- Du vil ikke bryde dig om det. - Du er nødt til at sige det.
Det var din bror. Han ... Han udnyttede mig.
- Hvorfor gjorde du ikke modstand? - Det ved jeg ikke.
Vil det sige, at du var henne hos os, og så voldtog han dig?
Det kan man ikke sige.
- Fik han dig til at sutte den af? - Nej ...
Hvad så?
Han trak mine trusser ned og skrev alfabetet ... med sin tunge.
- Slikkede han dig? - Er det det, det hedder?
- Kunne du lide det? - Nej.
Det vil sige ... I begyndelsen føltes det uhumsk, -
- men så var det egentlig meget rart.
Og så blev jeg helt ophidset -
- og begyndte at ryste og ...
Det føltes nærmest som en eksplosion ...
- Men det var rart. - Cecile ... Du fik orgasme.
- Gjorde jeg det? - Du er ved at blive kvinde. Flot.
- Er jeg? - Cecile!
Nu, hvor du er så godt i gang, ville det være åndssvagt at stoppe.
Betragt Sebastian som din læremester.
Jeg elsker ham jo ikke. Jeg elsker Ronald.
Vil du ikke gerne gøre ham lykkelig? Øvelse gør mester, Cecile.
Mit råd til dig er, at du skal gå i seng med så mange som muligt.
Så er jeg jo en luder ... Er jeg ikke?
Cecile ... Alle gør det. De taler bare ikke højt om det.
- Er det en slags hemmelig orden? - Det kan man godt sige.
- Gud fri mig vel en klovn ... - Fedt.
Hemmelig orden, hemmelig orden ...
- Er det normalt, at man er så øm? - Første gang, ja. Det går over.
Jeg kan bedst lide at ligge øverst.
Cecile ...
Det her er "den stille stund". Hvor man fordøjer det, der er sket.
Undskyld.
- Er der noget galt? - Synes du selv det?
- Er det mig? - Nej. Du var god nok.
Er det hende Annette? Du elsker hende, ikke?
Jeg elsker heller ikke dig. Jeg elsker Ronald.
- Hvor skal du hen? - I bad.
- Vil du have selskab? - Nej.
- Skal jeg sutte den af på dig? - Godnat, Cecile.
Hvor er han snerpet.
Hvem udspionerer du?
- Er det hende? - Ja.
Hun græder. Den slemme bog har gjort hende ked af det.
- Klap i. - Hvad er du så muggen over?
Ikke noget.
- Hun har fået ram på dig, ikke? - Jo, hvis du absolut vil vide det.
Jeg kan ikke klare hendes hellige pis, men jeg er besat af hende.
Hun fik mig til at grine.
Så taber du altså væddemålet?
Nej. Det tager bare lidt længere end forventet.
Har du noget imod, at jeg ruller en tur i min nye bil?
Kathryn ... Det eneste, du kommer til at rulle med, er mig.
Og nu må du have mig undskyldt. Jeg har travlt.
- Bonjour, mademoiselle. - Bonjour, monsieur Valmont.
- Det er jeg ked af. - Det er jeg også.
- Nej, vel er jeg ej ked af det. - Vi skulle jo bare være venner.
Jeg kan ikke lægge bånd på mine følelser.
Vil du påstå, at du ikke føler noget for mig?
- Det gør jeg da, Sebastian. - Hvad er der så galt?
- Du er måske gift med Jesus? - Nu må du holde op.
- Hvorfor kan vi ikke være sammen? - Skal jeg sige dig hvorfor?
Jeg er ikke tryg ved mig selv, når jeg er sammen med dig.
Kom ind.
- Jeg ville bare sige farvel. - Hvor skal du hen?
Jeg tager måske til Sydfrankrig resten af sommeren.
- Jeg kan ikke klare det her spil. - Hvad for et spil?
Det ene øjeblik vil du, det næste vil du ikke.
- Du får mig til at føle mig håbløs. - Så må du hellere tage af sted.
Sebastian ... Vi skal ikke skilles som uvenner.
Det kan du ikke rigtigt lave om på.
- Jeg bryder mig ikke om hyklere. - Hvorfor er jeg en hykler?
Du ævler om at vente på kærligheden.
Du fandt den, men vender den ryggen, så der er ikke en skid at gøre.
Nu rykker jeg, og du må leve videre med at have vraget kærligheden.
Derfor er du en hykler.
Hav et godt liv.
Vent lidt ...
Jeg kan ikke.
Tag dig sammen, din slapsvans.
- Godmorgen. - Godmorgen.
- Nå, hvordan gik det i aftes? - Med hvem?
Ikke med Cecile. Det ved jeg alt om.
Jeg fik ikke kneppet hende.
- Afviste hun dig? - Nej, tværtimod.
Hvad skete der?
Jeg ved det ikke.
Hun lå på sengen klar til det hele, men jeg ... Jeg var ...
- Jeg kunne bare ikke. - Lod du chancen gå fra dig, fjols?
- Hun er ikke på sit værelse. - Hvor er hun så?
Hun tog af sted for en halv time siden.
Hvor tog hun hen?
Hun sagde til din tante, at hun ville flytte hen til nogle venner.
Du har forpasset chancen. Hun har besindet sig.
Nu er hun færdig med dig.
Elendig, elendig ... "Judy". Den beholder jeg.
Det er Valmont. Er hun hos dig?
Nej. Jeg ved ikke, hvor hun er. Lad hende dog være.
- Hvor er hun? - Hos en veninde. Michalak.
Hun tog et tog mod Penn Station for tyve minutter siden.
- Jeg er imponeret. - Jeg er forelsket.
Har du det godt?
Øjeblik.
Kom ind.
- Dårligt tidspunkt? - Ja.
Jeg skulle åbenbart se din elsker, siden du lod mig komme ind.
Hvem er det, der giver dig så stor nydelse?
Hvor kan han være?
- I er syge i hovedet. - Ring.
Det er ikke kun dig, der skal have det sjovt.
Jeg går ud fra, at du er kommet for at få en aftale.
En anden gang.
- Hvad for noget? - Jeg er ikke i stødet.
- Jeg vil kneppe. - Det vil jeg ikke.
Farvel, Kathryn.
Alle tiders.
Jeg elsker også dig.
"Jeg elsker også dig ..."
Du lader dig jo fuldstændig styre af din pik.
- Så er det godt. - Hvad er der sket med os?
- Intet har ændret sig. - Jo.
- Du elsker mig ikke mere. - Hold op. Det er bare et væddemål.
- Det er for langt ude. - Du er langt ude, kære bror.
Prøv at se, hvor dybt du er sunket. Hvad sker der, når skolen starter?
Du er kærester med frøken "Ung i Dag", som tilmed er rektors datter.
Før du ved af det, laver I rundvisninger på universitetet.
Men hendes far ved ikke noget om din fortid, vel?
Det vil næppe hue ham, at hans prinsesse omgås en som dig.
Det er skuffende, at Annette slet ikke mente, hvad hun sagde.
Som elevrådsformand er det min pligt at oplyse ham om det.
- Læg det rør. - Det tager kun et øjeblik.
Sikke en kattepine.
Jeg havde alligevel tænkt mig at fortælle hende alt i eftermiddag.
Åh, det havde jeg rent glemt. Du er jo så forelsket.
Tror du, du har forandret dig totalt på de få dage, du har kendt hende?
Man ændrer sig ikke fra den ene dag til den anden.
Vi er to alen af et stykke, og jeg tør stå ved det.
Du var blevet en legende på skolen. Nu bliver du bare til grin.
- Den risiko må jeg løbe. - Lad være, Sebastian.
Du ødelægger dit eget rygte og smadrer hendes totalt.
Det er mit værelse.
Tror du, vi kan være stille?
- Der er noget, jeg må fortælle dig. - Lad mig høre.
- Jeg kan ikke holde det her ud. - Det kan jeg heller ikke.
- Hvad er der galt? - Det er mig, den er helt gal med.
Hvad mener du?
Jeg troede, jeg var forelsket i dig, men det passede ikke.
Jeg føler desværre slet ingenting for dig.
- Hvorfor gør du det her? - Jeg ville bare i seng med dig.
Det mener du ikke.
Du ved ingenting. Du kender mig overhovedet ikke.
Der er faktisk en, jeg elsker.
- Og hende kan du ikke måle dig med. - Det tror jeg ikke på.
Kan det siges tydeligere? Du betyder intet for mig.
Du var bare ... Du var bare en erobring.
Din kryster. Du står der og ryster.
- Var det dét, du kom for at sige? - Undskyld. Jeg ...
Du er syg i hovedet.
Gå.
Gå din vej!
Du rører mig ikke ... Du rører mig ikke.
Du skal fandeme ikke røre ved mig, Sebastian!
Bare gå din vej.
Gud fri mig vel ... Er det ikke lidt melodramatisk?
Vil du ikke høre, hvordan det gik hos Annette?
Det er slut.
- Er det rigtigt? - Du havde ret.
Jeg bliver aldrig anderledes. Vi er to alen af et stykke.
- Det synes jeg, vi skal fejre. - Beklager. Jeg venter besøg.
- Hvem? Ronald? - Det rager ikke dig. Men, ja.
Fra Ronald. Jeg har ikke nået at læse det, -
- men der står nok noget i retning af:
"Du betyder meget for mig. Håber, vi kan være venner osv. osv."
Jeg ventede det her pis, så jeg bragte Ronald og Cecile sammen.
Du har ret. Du bliver vraget til fordel for de små mæhæ.
- Flot klaret. - Tak.
Hvad var det, vi kom fra ...?
Nå, jo ... Der var noget, vi skulle fejre.
- Hvad skal vi skåle for? - Min sejr.
Det havde jeg nu ikke lige valgt. Skål for din sejr over Annette.
- Hvad er det, der er så sjovt? - Din klovn.
Det er ikke hende, jeg har besejret.
- Det er dig. - Hvad for noget?
Du var meget forelsket i hende. Og det er du stadig.
Jeg fik dig til at skamme dig over det.
Du opgav din første kærlighed, fordi dit omdømme var i fare.
Du er et stykke legetøj, Sebastian.
Et stykke legetøj, jeg godt kan lide at lege med.
Nu har du ødelagt enhver chance hos hende.
Det er den sørgeligste historie, jeg nogensinde har hørt.
Skål.
Den smager godt.
Du ville vel lave en aftale.
Men jeg boller altså ikke med tabere.
Farvel, Sebastian.
- Jeg skal tale med hende. - Hun er her altså ikke.
- Vil De sige, at jeg har ringet? - Det vil jeg da.
- Ja? - Jeg vil gerne tale med Annette.
Hun er her ikke. Vi har selskab ...
Hun er her som sagt ikke.
- Vil De sørge for, at hun får den? - Ja.
- Det er meget vigtigt. - Åbenbart. Farvel.
Det må I meget undskylde. De underligste folk kommer rendende.
"Kære Annette. Hvordan retter jeg op på det, jeg har gjort mod dig?
Sammen med dig var jeg for første gang i mit liv lykkelig.
Jeg har haft et sindssygt liv.
Jeg morede mig ved at gøre andre ulykkelige.
Nu har det altså givet bagslag.
Jeg har såret det første menneske, jeg har elsket.
Jeg har sendt dig mit kæreste eje. Min dagbog.
Jeg har betragtet den som mit trofæ.
En pikant samling af mine erobringer.
Hvis du vil kende sandheden, så læs den. Ikke flere løgne."
VÆDDEMÅLET
"Giv mig en chance mere. Jeg er helt til rotterne uden dig."
- Ronald? Det er Kathryn. - Hva' så?
- Går det godt? - Nej.
Det er Sebastian. Han er gået fra forstanden.
Han slog mig og skred. Jeg tør ikke være alene.
- Ronald, jeg har brug for dig. - Fald nu ned.
Der er også noget andet. Det er Cecile.
Jeg kommer med det samme.
Det var fandens ...
- Valmont! - Hej, Ronald.
- Vi to skal have en lille snak. - Senere. Jeg har haft en lortenat.
- Hvad er der galt? - Hvorfor slår du Kathryn?
- Også dig ... - Jeg ved alt.
- Du aner ikke, hvad du taler om. - Hun siger, du har kneppet Cecile.
- Det er rigtigt, ikke? - Ronald, jeg ...
Sebastian?
Sebastian!
Hold op!
Pis.
Annette!
Sebastian ...
- Jeg elsker dig, Annette. - Jeg elsker også dig.
Hold ud ...
Som Manchester Preps nye rektor -
- er det trist at starte skoleåret på en så sørgelig en måde.
- Jeg troede ikke, her var nogen. - Det må du undskylde.
- Annette Hargrove. - Kathryn Merteuil.
- Har vi truffet hinanden før? - Det tror jeg ikke.
- Din far er den nye rektor, ikke? - Jo.
Det gør mig ondt med din bror.
Jeg kommer nok over det. Kendte du Sebastian?
Det kan man godt sige.
Er det ikke bare tragisk?
Jo. Nu skal du få fred.
Kom endelig, hvis du trænger til at snakke.
Det er rart at vide.
Sommetider når jeg ikke kan overskue tingene, -
- tyr jeg til Jesus, og så hjælper Han mig gennem det.
- Tak. - Vi ses på skolen.
Det vil jeg se frem til ...
... din tåbelige sæk.
Så går det løs.
Uanset hvor mørk skyen måtte være, så er der altid lys forude.
Det kan være svært at få øje på, men det, vi kan lære af det, er, -
- at man skal stole på sig selv og modstå gruppepres.
Som elevrådsformand forsøger jeg at være et godt eksempel for andre.
Ulykkeligvis kunne jeg ikke nå ind til min stedbror Sebastian.
Jeg ved, at han kigger ned på os i dag og ...
Jeg ved, at det ville være hans ønske, at jeg sagde ...
Det ville være hans ønske, at jeg sagde: "Kathryn ..."
At jeg sagde: "Undskyld, Kathryn."
Hvad foregår der? Kunne I ikke vise lidt respekt?
"ONDE HENSIGTER" Sebastian Valmonts Dagbog
VÆDDEMÅLET
JEG ER EN LED KÆLLING
KATHRYNS LEDE MÅDE AT FORRÅDE SINE VENNER PÅ